
Kiu telefono plej plaĉas al vi? Kial? Elpensu amuzajn nomojn por la diver- 
saj aparatoj. Ekzemple, numero unu povus esti: frostofono, du: rorofono, kvin: 
ridofono. Elpensu telefonojn unike taŭgaj por aliaj personoj — kaj por vi! 

Por ĉiu telefono decidu, kiu telefonas, kiun mesaĝon liu volas diri kaj kion 
respondos ia apudilulo. Verku amuzan dialogon kaj scndu ĝin al ni. La plcj 
bonajn ni aperigos kaj ni donos libropremiojn kaj la afiŝon cn la mezaj paĝoj. 

Limdato: la de marto 1991. 


INTERNACIA LERNEJANA 
ESPERANTO-REVUO 

Novembro, n-ro 90/4 
(55), 17a jaro 



FONOJ 

TELE 

SONOJ 













































En septembro 1986 via nuna redaktoro komencis 
prizorgi ĉi tiun revuon. Pasis de tiam kvar jaroj, en 
kiu aperis regule dek ses numeroj, de 39 ĝis 55. En 
niaj mezaj paĝoj vi povas vidi el tabelo, kiom inter- 
naciiĝis nia legantaro — de dudeko da landoj tiam 
ĝis 48 nun. Legantoj en okcidentaj landoj kreskis 
de 6 ĝis 553. Sed tiu tabelo donas spuron pri mal- 
kresko, kaj la apuda artikolo ’Bona novaĵo, malbo- 
na novaĵo’ donas la kialon kaj montras, ke tiu spuro 
estas nur pinto de timige granda glaci-monto. 

Kiam ekondis kaj eĉ inundis la ŝanĝoj politikaj, 
sociaj kaj ekonomiaj en nia parto de la mondo an- 
taŭ unu jaro, ni ne imagis, ke tiom subite ni enirus 
maron da problemoj. La danĝeraj glacimontoj soli- 
diĝis pro la disfalo de tradiciaj komercaj rilatoj in- 
ter la iamaj socialismaj landoj, kaj jam pli ol unu 
hungara esperanta gazeto suferis sorton de Titanic , 
kaj sinkis for de vido. 

Multaj pliaj glacimontoj alflosas por timigi nin 
— ĉu esperantistoj, ĉu ne — kaj sinkigi multajn afe- 
rojn, iujn indajn de konservo, aliajn indajn je droni- 
go. Juna amiko devas mem naĝi tre forte kaj navigi 
sin tre lerte por eviti kolizion kaj pereon. Feliĉe nia 
okcidenta legantaro jam provizis nin per savboato, 
uzebla por subteni nin ĝis ni atingos pli mildajn kaj 
varmajn akvojn. Ni serĉas krome perantojn kaj pag- 
vojojn en la landoj al kiuj ni ne plu povas ekspedi la 
revuon oficiale — esence Sovet-unio, Cehoslovakio, 
Bulgario kaj Germana DR. Ni bonvenigas novajn 
perantojn ^ en 
Rumanio, Cilio, 

Argentino, Hispanio, Japanio kaj orienta 
Germanio por eĉ pli internaciigi nian le- 
gantaron. Niaj fidindaj ekzistantaj pe- 
rantoj, kiuj bonege laboris, precipe en la 
lasta jaro, ĝuste donas al ni esperon povi 
pluiri kaj spite ĉion aperigadi la revuon. 

Koran dankon al ili, al nia ilustristo Pavel 
Rak, al ĉiuj kontribuintoj kaj legantoj, kaj 
ĉion bonan por la jarfino kaj jarŝanĝo! 

Sipestre, n 

y 

smg, nov 10 


Nemzetkozi eszperanto diaklap. Megjelenik 
evente negyszer. Ara: 10 ft. 90/4 szam, XVII ev- 
folyam. Ara 1991: 15 ft. Kladja a Magyar Esz- 
peranto Szovetseg, Szentharomsag ter 6, 
H-1014 Budapest. Felelos kiado: Princz Oszkar. 
Keszult a MESZ Sokszorositoban: hearota 90- 
000 Kiad. eng. szam: III/1FJ/30/1976; ISSN 
0230-1318. 

Terjeszti a Magyar Posta. Elofizetheto bar- 
mely hirlapklezbesito postahivatalnal, a hirlap- 
kezbesitoknel, a Posta hirlapuzleteiben es 
Lapellatasi lrodan4l (HELIR), Budapest, XIII, Le- 
hel u. 10/a, 1900 - kdzvetlenŭl vagy postautal- 
vanyon, valamint atutalassal a HELIR 
215-96162 penzforgalmi jelzoszamra. 


Juna amiko, revuo por 
iernejanoj kaj komencan- 
toj. Eidonata de la Hun- 
gara Esperanto - Asocio 
kaj aŭspiciata de la Inter- 
nacia Ligo de Esperantis- 
taj Instruistoj (ILEl) 

Aperas kvarfoje jare: feb- 
ruare, aprile, septembre 
kaj novembre. 

Redaktoro kaj grafiko: 
Stefan MacGill. 

Adreso de la redakcio: pf. 
193, H-1368 Budapest, 
Hungario. 

Abonprezo en Hungario 
ĉe HELIR: 40 ft (por eks- 
terlandano 48 ft.) Interna- 
cieĉe UEA: 8,40 gld. 

Anoncoj: 

Kvaronpaĝo: 250ft soc- 
lande aŭ 25gld aŭ 3 jar- 
abonoj en aliaj okcidentaj 
valutoj. 

Duonpaĝo: 42Gft aŭ 

42gld. aŭ 5 jarabonoj. 

Tuta paĝo: 600ft. aŭ 60 
gld. aŭ 7 jarabonoj. 

Decembraj infan-kantoj 

el la kantaro Forrai 


192. ”Jaj, de pompĜsfa...” 

Pimpe pompa arb’, por-Kristnaska arb’! 

Gi ne ombras nur lum-ludas, pimpe pompa arb J ! 
Brilas ĉiu frond’, en kandela rond’, 

Lumas la pice-stelaro al la tuta mond\ 

196. ”Hull a pelyhes, fehĜr ho...” 

Sur la kampoj neĝ-piĵam’, Nikolao venu jam. 

Ni atendas tre-tre Vin, al Vi kantas ni sen fin\ 
Niaj botoj vakas, ho!, via sako dikas tro, 

Gapas ni Vin el anguT, venu kara decembruT! 

198. ”$uttog a fenyves, zold erd6...” 

En la pinar’ sufloras fam\ 

Nikolao venas jam. 

Sled-sonoril’ salutas nin 
Je Pokazo de jar-fin’. 

Neĝe alvenas vintra vent’, 

Treme lirlas la torent’. 

Vento-blovita bunta tuk’ — 

Sub ĝi flavas foli-kuk’. 

199. ”Telap6 itt van ...” 

Sub neĝo-pelto jen Nikolao, 

En glaci-ŝuoj kun prujna nazo, 

Sak’, sak’, dika sak’, povra sledo diras: krak’. 
Slede li flugis, cervoj ĝin tiris, 

Pufa la sako dise bloviĝis, 

Sak, sak, dika sak’... 



prujno: glacia rando 
bunta: mult-kolora 
lirli: milde flustri 
piceo: speco de pinarbo 
pompa: digne majesta 
pimpa: gaje loga 


frondo: branĉo kun folioj 
pijamo: nokta vestaĵo 
gapi: rigardi grand-okule 
pelto: besto-haŭta vestaĵo 
(ĉi tie uzata figure) 
suflori: flustre komuniki mesaĝon 


Tradukis: S4ndor Rĉvĉsz, 
kiu tradukis multe pli da 
infan-rimoj kaj certe 
volonte disponigos ilin 
al instruistoj: 
Epreserdĉ u. 3214 
H-1098 Budapest. 

Melodio: nekonata 
Traduko el la nederlanda: 
Tom Venvoerd 


La Marbanano 


' / Mi es-tas marba-na-nc? kitn krevc? er>/a 


^ 4-1 jz Ej * -'ĵ.-- 


'kra -na. /f/ /uctas tubjvn en fanfarj tre- 






rnadas brue /a ctidar'c/e /'tnar'cfe/trafafe/n>ar\ 


2. Mi estas markastoro. 

En mia kor’ doloro. 

Mi ploras pro sepia tuŝ, 

Kaj malodoras sub la duŝ. 
Ho, mor’, ho mor’, ho mor’! 


3. Mi estas marvulturo. 

Jen apertur’ en kruro. 
Min vundis la ekina pik’: 
mokridas min la Pacifik’. 
Terur’, terur’, terur’! 


r 


KONKURSA REZULTO: La konkurso en numero 90/1 altiris nur ses respondojn: el 
GDR, PL, SU, kaj F* La kaŝita frazo estas: Muso tro sturmos post provo sur spuro- _ 
truo, trovos urson — osto-romponton. Gajnos premiojn 8-jara Lunjo Parad el Kirov, Ĵ 
Sovet-unio ka} 11-jara Lukasz Sokol el Ruda Slaska, Pollando. Gratulon! 

Kiu respondo estas ĝusta? 

1.. 

Karolo preparis ok demandojn kaj skribis por ĉiu 

1 

demando tri respondojn. Kiu respondo ĝustas? 

|i ; 

1. Se oni varmigas akvon ĝis cent gradoj, ĝi... 

' s 

A: bolas. 

: J; 

B: solidiĝas. 


C: diseriĝas. 

sBE Ss 

2. Se oni observas sennuban noktan ĉielon, ni vidas... 

: XV?' ' ' 

A: stelojn kaj ĉiam iunon. 


B: nur lunon. 

ijj;i;|;:;:: ";i;| /✓. 

C: stelojn kaj foje lunon. 

Irt 

3. Se oni renversas en vakuo sitelon kun akvo, la akvo... 

f 1 # 1:1 || 

A: falas al la planko. 


B: elfluas el la sitelo kaj malsekigas ĝin. 


C: restas en la sitelo. 

4. Roso estiĝas, ĉar... 

li' r 5 11 

M 0 m M 

A: la tero kaj la ŝtonoj eligas akvon. 



B: vaporo pro relativa nokta malvarmo likviĝas. 

C: la terglobo rotacias tiom rapide, ke ĝi ŝvitas. 

5. Se ni havas solidan karban kubon, kiu estas enmetebla en keston, tiel ke ĝi 
precize plenigu ĝin, kaj ni poste disbatas kaj pulvorigas ĝin,... 

A: La kesto sufiĉas por precize enteni la tutan pulvoron. 

B: La kesto entenas la pulvoron kaj restas en ĝi libera spaco. 

C: Estas pli da pulvoro ol la kesto povas enteni. 

6. Se vi rigardas tra ruĝa vitro, vi vidas... 

A: ĉiujn kolorojn ruĝe. 

B: ruĝon nigre, ĉiujn aliajn kolorojn ruĝe. 

C: nigron ruĝe, ĉiujn aliajn kolorojn nigre. 

7• Se oni verŝus benzinon sur fajron,... 
r A: la fajro estingiĝus. 

B: okazus danĝera eksplodo. 

C: la fajro plimultiĝus. 

8. Se oni kalkulus ĝis miliono, dum ok horoj ĉiutage, oni bezonus ... 

A: du tagojn. 

B: tridek kvin tagojn. 

C: ok tagojn. 

Ĉi tiun rubrikon gvidas Josef Chvosta, Leninova 16, CS-290 01 Podebrady, 
Ĉeĥoslovakio. Sendu ĉiujn korespondajojn kaj respondojn rekte al li. 

La maljuna viro irante al la lernejo 


Antaŭ tre longa tempo vivis du malriĉaj homoj. La viro laboris pro taga sa- 
lajro, kaj la virino estis mesaĝistino. Iun tagon la maljunulino devis viziti la 
pastran domon. Kiam ŝi staris tie en la kuirejo, la kuiristino ĵus forprenis pe- 
con da viando el la kaldrono, tiom belan, grandan kaj grasan pecon da viando. 

”Afi, Dio!” suspiris la maljuna virino: ”Povu ankaŭ ni iam manĝi tiom bo- 
nan viandon!” 

Tion aŭdis la pastra virino, enirante en la kuirejon kaj diris: ”Ja, mia kara, 
via edzo ne sufiĉe lernis. Se Ii ankaŭ tiom multe lernis, kiom mia edzo, do an- 
kaŭ vi ambaŭ povus manĝi samgrandan belan grasan viandon.” 

”Nu!” diris la mesaĝistino: ”Do, tio estas la kaŭzo.” Kiam ŝi venis hejmen ŝi 
diris: ”Patro, ĉu vi scias? Nia pastra virino diris, ke vi ne sufiĉe lernis. Se vi Ier- 
nus tiom multe kiom ŝia edzo, ankaŭ ni povus manĝi tiom grasan viandon kiom 
ili havas en la kaldrono. Kaj nun mi pensas, kiel estus, se vi ankoraŭ iomete 
irus al la lernejo kaj lernus iomete pli multe.” 

”Jes, patrino, se vi opinias tion bona, mi ja provos fari tion.” 

”Bone, patro, mi tuj havigos A-Bo-Co-libron kaj vi foriros kun la gelernan- 
toj.” 

Kiam la maljuna viro sekvamatene eniris en la lernejon kun la ABC-libro 
en la mano, la lerneja ĉefo mire rigardis lin: ”Ej, mia kara, kion vi volas?” 

”Mia edzino opinias, ke mi ankoraŭfoje iru al la lemejo por lerni iomete ph 
multe.” 

”Mia kara viro, lasu tion, ĉar nun 
estas tro malfrue por tio. Bonvolu 
reiri hejmen.” 

La edzino miris, ke la edzo tiom 
frue revenis. 

”Ĉu la lecionoj jam forpasis?” ŝi 
demandis. 

”Tio ne,” li respondis: ”sed la di- 
rektoro resendis min hejmen. Li di- 
ris, ke estas tro malfrue. Do, mi 
morgaŭ devas ekiri iomete pli frue.” 

”Jes, patro,” respondis la malju- 
nulino: ”vi elhtiĝu pli frue.” 

Do, la postan matenon la viro fo- 
riris unu horon pli frue. 

”Ba!” diris la lerneja ĉefo: ”Vi ja 
denove estas ĉi tie.” 

”Jes, hieraŭ vi diris, ke mi venis tro 
malfrue. Do, mi ekiris unu horon pli 
frue.” 

”Ne, kara viro, vi miskomprenis 
min. Mi diris, ke vi jam tro maljunas 
veni al la lernejo ankoraŭfoje.” 

La viro devis hejmeniri, li estis mal- 
ĝoja, li piediris laŭ alia vojo, sed tie — li trovis grandan sakon plena je mono! 

”Nun patro,” vokis la edzino, kiam li ekvenis hejmen: ”ĉu la lecionoj jam 
forpasis?” 

”Tio ne, patrino, sed la lerneja ĉefo diris, ke mi estus tro maljuna lerni. Sed 
tamen valoris iri al la lernejo. Vidu, mi trovis grandan saketon plena je mono.” 

”Ho, patro, vi devas fordoni ĝin al la oficejo, vi ne rajtas reteni ĝin! Sed eb- 
le vi trovos kompenson de la trovinto.” 

Do, la maljunulo iris al ia oficejo: ”Nun, kion vi deziras?” demandis ia ofi- 
cisto. 

”Ja, sinjoro, oficisto,”li respondis: ”mi trovis monon kaj mi volas transdoni 
ĝin.” 

”Ĉu? Kiam vi trovis ĝin?” 

”Kiam mi venis el ia lemejo.” 

”Bona viro,” diris ia oficisto kaj ridis: ”tion vi rajtas reteni. La mono, kiu 
laŭleĝis tiutempe, jam delonge ne validas kaj nenion valoras.” 

Do, la maljunulo portis la monon hejmen! 

Tradukita el germana fabelaro 
de H Bieler ; Hagenow, Germanio . 


VORTKLARIGOJ 
mesaĝisto: kuriero 
suspiri: ĝemi 
miro: surprizo 

rekompenco: premio pro bona faro 
laŭleĝi: esti konforma al la leĝo (Ŝtat-re- 
guloj) 


Kanto-kasedo el Hungario 

Dinnyes: ALVENKO! 

16 esperant-lingvaj kantoj de la fama gitaristo- 
} kantisto Jozsef Dinny6s (prononcu Jojef Dinjeŝ). 
Krom liaj kantoj vi povas ĝui ankaŭ melodiigitajn 
verkojn de famaj Esperantaj aŭtoroj, kiel R. 
Schvvartz, J. Baghy, L. Zamenhof kaj aliaj. Bonk- 
valita registraĵo, bela aspekto Por aĉeti la kase- 


( Jft) f don, turnu vin al via Libroservo. ! 

( ^ j Eldonis:LINGVO-Studio, Budapeŝto 

i .J 

Manĝi koreastile 


Facilas manĝi malmultekoste en Koreio. Manĝejoj amasas preskaŭ ĉie en la 
grandaj urboj, ĉie, kie troviĝas vendejoj kaj oficejoj. Vi elektas inter deko da 
pladoj kaj pagas inter 800 kaj 1500 ŭonoj (8 ĝis 15 francaj frankoj). Manĝejoj 
ofte malgrandas enhavante nur kelkajn tablojn, por ĉirkaŭ 15 klientoj. Kuirejo 
ĉiam troviĝas en la sama salono kaj necesejo plejofte ne estas. Homoj, ĉu labo- 
ristoj, ĉu promenantoj, manĝas rapide kaj silente. Pureco estas foje dubinda 
sed mi ne plu atentas tion. 

Post vizito al tia manĝejo mi sufiĉe satas, kvankam mi dubas, ĉu mi ricevis 
sufiĉe da proteinoj. Aliaj manĝejoj pli grandaj enhavas unu aŭ plurajn ĉamb- 
rojn por klientoj, kiuj venas grupe — amikoj aŭ kolegoj. Antaŭ ol eniri iun tian 
ĉambron, oni devige senŝuiĝas kaj poste sidiĝas surplanke, kruroj interkrucigi- 
taj, ĉirkaŭ malalta tablo. Tiu sidpozicio ne tro komfortas al okcidentanoj, kiuj 
devus ekzercadi sidi tiel antaŭ ol vojaĝi ĉi-tien. 

Alia ebleco por manĝi ankoraŭ pli rapide estas mendi la manĝon pertelefo- 
ne. Tiukaze, post duona horo junulo envenas la oficejon kun metala kesto en- 
tenanta la diversajn mendojn. Vi manĝas samrapide sed ne plu bezonas eliri la 
oficejon. 

Multaj koreoj plenigas la stomakon en manĝejoj ĉiutage pro oportuno, sed 
ih ankaŭ ŝatas foje viziti restoraciojn. La plej ŝatataj estas koreaj, sed troveblas 
ankaŭ japanaj, ĉinaj kaj okcident-stilaj. Mi fine mencias la ekziston de ’Mac- 
Donald’s’ kaj aliaj tiuspecaj manĝejoj, kiujn mi neniam vizitas. 

Manĝi en familia hejmo estas ĉiam pli lukse kaj bonguste ol ne manĝejo. 
Laŭ la nombro da familioj kiujn mi vizitis, oni plej ofte manĝas surplanke ĉir- 
kaŭ malalta tablo, tutcerte, kiam venas gastoj. Tamen ŝajnas al mi, ke pli kaj 
pli da koreoj manĝas sidante kiel okcidentanoj ĉirkaŭ alta tablo, kiu troviĝas 
en la plimulto de la hejmoj. Ciuj «koreinoj lernis kuirarton de sia patrino kaj 
uzas multe da tempo por kuiri. 

Viroj, laŭ tio, kion mi vidis, kutime ne helpas. Nuntempe virinoj raanĝas ku- 
ne kun la viroj, krom en kelkaj konfuceanismaj familioj. Tamen, kiam venas 
gastoj, la dommastrino (t.e. la edzino) manĝas aparte aŭ poste pro la daŭra 
kuir-preparado. Male al japanoj, kiuj uzas nur bastonetojn, korea malĝilaro 
konsistas el basonetoj kaj kulero. Por kelkaj manĝaĵoj, ankaŭ manoj uzeblas. 
Mi bezonis nur kelkajn tagojn por lerni ĝustan uzadon de lignaj bastonetoj, 
unu monaton por la metalaj, kiuj tre glitemas. 

Manĝi koreastile ne ĉiam oportunas laŭ mi: Dum montopromenado, necc- 
sis pli ol unu horo kaj duono por la inoj en nia grupo pretigi la manĝon. 

Alex Clabaut 

Franco nuntempe loĝanta en Koreio por instrui Esperanton 

BONA NOVAĴO, MALBONA NOVAĴO 


La bona novaĵo estas, ke la nombro de abonantoj en okcidentaj landoj bele 
kreskis de 333 ĝis 553 — elstaris Brazilo, Francio, Usono, Belgio kaj Svedio. 

La malbona novaĵo estas, ke la suma nombro de abonantoj falis de 4100 al 
3700 — ĉefe pro faloj en Sovet-unio, Ĉeĥoslovakio, Hungario kaj Jugoslavio. 

La bona novaĵo estas, ke abonoj tie estas draste malprofitaj ĉiuokaze. 

La malbona novaĵo estas, ke ni jam ne plu rajtas ĝoji, ke la revuo atingas 
infanojn kaj legantojn tie, sed ni devas mezuri la bonecon de noVaĵoj nur laŭ 
tio, ĉu la revuo funkcias profite aŭ ne. 

La bona novaĵo estas, ke spite tiun novan realecon/liberecon, la tuta jarko- 
lekto por 1990 sukcesis aperi pli-malpli ĝustatempe kaj orde ekspediĝi (tio 
estas pli bona novaĵo ol vi verŝajne imagas!) 

La malbona novaĵo estas, ke Juna amiko devos serĉi novan eldonejon por 
1991, kaj pro tio devas montri sin ekonomie ekvilibra jam tuj. 

La bona novaĵo estas, ke ĝi jam ekmovas montojn sukcesi en tio (feliĉe en 
Hungario la plej alta monto altas ne pli ol 1015 metrojn). Ni provos unue ĉe la 
komerca kompanio starigata el la siatempa eldonejo kaj libro-butiko de HEA, 
due ĉe la kerna HEA mem, trie ĉe aliaj esperantistaj eldonejoj en Hungario, 
kaj nur lastkaze ĉe eksterlandaj eldonejoj. 

La malbona novaĵo estas, ke ni riskas perdi inter mil kaj du mil abonantojn 
el Sovet-unio kaj la ceteraj orient-eŭropaj landoj, pro ia kolapso (aŭ perdola- 
rigo) de komercaj rilatoj inter ili. 

La bona novaĵo estas, ke ni diligente serĉas (kaj trovadas) movadajn pe- 
rantojn en SU, CS, RO, PL kaj BG kaj serĉas (sed ne trovas) pagovojojn. 

La malbona novaĵo estas ke eĉ en Hungario la oficalaj pagovojoj riskas ko- 
lapsi, sed fideblaj informoj eĉ nun simple ne haveblas. 

La bonega novaĵo estas la daŭre kreskanta okcidenta abonantaro, zorge 
konstruita tra la lastaj kvar jaroj kunlabore kun findindaj perantoj, kiu estante 


Grava anonco por legan- 
toj de la revuo Juna amiko 
(nuraero 90/4), kiun ignoru 
posedantoj aŭ legantoj aŭ 
adhnrantoj de Ia afiŝo for- 
mita el ok paĝoj el la >is 
menciita revuo; 

Eblc vi rimarkis, ke ĉi tiu 
paĝo estas presita flanke. Tio 
ne estas hazardo, redaktora 
perverso aŭ presista fuŝo — 
ĝi formos la maldekstran 
malsupran angulon de rekor- 
de granda afiŝo por nia re- 
vuo. Se vi voias ricevi 
ekzempleron de la afiŝo: 1) 
sendu al ni kontribuaĵon kaj 
petu ekzempleron, 2) par- 
toprenu la konkurson sur pa- 
ĝoj 23 kaj 24. 

Sur la paĝoj 12 kaj 13 vi 
legos la finon de bUdstrio 
sendita de Pavel Majorov el 
Sovet-unio. Se, rigardante la 
trian bUdon, vi scivolas, kial 
unu rolulo malĝojas — vi 
trovos la komencajn bildojn 
kun la solvo sur p. 16. Per la 
miraklo de modema tekno- 
logio, la vicordo ĝustiĝos por 
la afiŝo — se ne fuŝis la re- 
daktoro aŭ perversos la pre- 
sistoj! 




nur 15% de la tuto, tamen kreas 60% de niaj enspezoj, kaj kiu permesos nin 
trapasi la nunan krizon kaj ne morti kiel la aliaj hungaraj gazetoj. 

La malbona novajo estas, ke ni devas nun puni tiujn, kiuj malmeritas tion. 
Nome, prezaltiĝo okcidente estas tuj komunikebla kaj tuj kreas enspezojn por 
pagi la presiston kaj permesi pluan eldonadon. Do, ni devas retiri nian dekla- 
ron en JA 90/3 pri senŝanĝa tarifo. 

La bona novajo estas, ke la altigo ne estas tiom granda (de 8,40 gld. al 
10,00gld., kaj por landoj kiel Brazilo, Argentino ktp. ni ne petas altigon.) Se vi 
jam pagis laŭ la malnova tarifo, ni akceptos tion. 

La malbona novajo estas, ke por la orientaj landoj ni devos peti pli gran- 
dan altigon, por ke la pagoj kovru almenaŭ 70% de niaj rektaj kostoj (anstataŭ 
ĉ. 40% kiel nun.) Do, la hungara prezo altiĝos de 40 al 60 forintoj. 

La bona novajo estns, ke nia prezaltiĝo palas en nenion, kompare kun tio, 
kion vi spertus, se vi uzus la oficialajn pagvojojn: ekz. en Cehio ni petos 40 
kronojn, dum la oficiala PNS postulas 204! (t.e. duoble pli ol pagas usonano!). 
La malbona novajo estas, ke bonaj novaĵoj elĉerpiĝis pli frue ol la bonaj. 
La malbona novaĵo estas, ke por kelkaj landoj la abono estos pli alta ol 
anoncita ne nur en JA 90/3 de septembro, sed pli ol en nia peranta cirkulero 
oktobre, pro ĵusaj diskutoj en Poprad inter estroj de orient-eŭropaj movadoj. 

La malbona novaĵo estas, ke ekde 1992, ĉiu abono devos kovri la realajn 
produkto-kostojn de la revuo, kiuj eĉ nun kalkuleblas je almenaŭ 120ft. 

La malbona novaĵo estas, ke ĝis 1992, ili estos jam multe pli altaj! 

La bona novaĵo estas, ke almenaŭ ĝis hodiaŭ, ne estas pli da malbonaj no- 
vaĵoj. 

Salutas rid/plore, 

fidante je via subteno kaj frua reabonado 

Stefan MacGill, nov.5,1990 

PERANTOJ DE JUNA AMIKO por 1991 

Nia ĉefa internacia peranto estas Universala Esperanto-Asocio. Vi povas 
pagi al ilia Centra Oficejo rekte en guldenoj, ankaŭ multaj el iliaj landaj pe- 
rantoj akceptos abonojn en via enlanda valuto. Jen niaj proporaj perantoj kun 
abon-prezoj. La unua cifero estas tiu por unuopa jarabono (4 numeroj). La 
postaj ciferoj estas la po-abona kosto por kolektivaj abonoj por respektive 3 
ĝis 7, 8 ĝis 29 kaj ekde 30 ekzempleroj. 

Internacia: Universala Esperanto-Asocio, Nieuwe Binnenweg 176, 3015 BJ Rotterdam, Ne- 
derlando (pĉk. 378964). 10gld., 8gld., 7,00gld., 6,00guldenoj. Aere ekstereŭrope. 
Migranta: Jorgos Comte, St. Felix de Rieutort, F-09120 Varilhes, Francio, aŭ ĉe la biciklo laŭ 
la enlanda tarifo. 

Argentino: Argentina Esperanto-Asocio, C.C. 1428, RA-5000 Cordoba. Laŭ la brazila tarifo: 
petu la enlandan tarifon. Aere. 

Aŭstralio: Sylvia Burkitt, 20 Grandview St., Parramatta, NSW 2150. $A9, 7, 6,50, 6. Aere. 
Aŭstrio: Leopold Patek, Martinstr. 104/38, A-3400 Klosterneuberg. 70oS, 60, 55, 50. 

Belgio: Flandra Esp-Ligo, Frankrijklei 140, B-2000 Antwerpen. 200BEF, 170, 160, 150. 

Brazilo: Brazila Esperanto-Ljgo, Caixa Postal 11-1105, BR-70084 Brasflia (DF). 8,40; 7,50; 
7,00; 6,00 gld. Pri enlanda tarifo decidas BEL. Aere. 

Britio: P. Hevvitt, 26 Highfield Rd, North Thoresby, Great Grimsby, South Humberside, DN36 
5RT. 3; 2,80; 2,50; 2,00 pundoj. 

Bulgario: Ŝtata perejo REP Ŝajne ne funkcias plu. Ulja Koleva, bulv. Cv. Radojkov 10 bl. 2, 
vh B, ap. 34, BG-1504 Sofia. 4,00; 3,5; 3 kaj 2,5 levoj pormomente. 

ĉehoslovakio: Rezignu pri PNS. ĉeĥa peranto anoncota: informiĝ de ĈEA, Jilska 10, CS- 
110 01 Praha. En slovakio: SEA, Sobotske nam 6, CS-058 01 Poprad. 40, 35, 30, 25 kr. 

ĉilio: HĜctor Campos Grez, Casilla 231, Curico; ĉekkonto 425-000-74391 ĉe Banco del Est- 
redo de Chile. Abonoj kiel Brazilo. 

ĉinio: Zhang Danchen, Gong Wai Xi, Shifan Daxue, Wuhan, Huazhong. 4; 3,50; 3 juanoj. 

Francio: UFE, 4 bis, rue de la Cerisaie, F-75004 Paris. 30; 27; 25; 22FF. 

Germanio: Esperanto-Centro Paderborno, Grŭnigerstr. 5, D-W-4790 Paderborn, kaj J. Pach- 
ter, Zum Kreuzbŭhl 16, D-W-7480 Sigmaringen. 8; 7,50; 6,00; 5,00 DM. 

Germanio orienta: PVZ supozeble ne plu eblas. Rolf Beau, Jacobstr. 9, D-O-7010 Leipzig 
(konto 5602-39-22320). 5; 4,50; 4; 3,50DM (tarifo nur por loĝantoj de orienta Germanio). 

Hispanio: Francisco M. Munoz Garre, Camino del Carcanox s/n,.E-30580 Alquerias (Murcia). 
500; 450; 400; 350 pesetoj. 

Hungario: ĉe ĉefaj poŝtoficejoj aŭ rekte ĉe HELIR, Lehel u. lOa, H-1900 Budapest, prefere 
antaŭ la jarfino. Jarabono 60 forintoj. Donacabono por eksterlandanoj 72 ft. Konto HE- 
LIR: 215-96162. Kolektivaj kaj malfruaj abonoj kaj mendoj de malnovaj numeroj ĉe ”Ju- 
na amiko”, p/a HEA, pf. 193, H-1368 Budapest. 70, 60, 55, 50 ft. (MESZ, OTP VIII ker. 
fiĉk 516-10005). 

Israelo: Aviv Faklieru, P.O.K. 8383 Tel-Aviv-Jaffa, IL-61083. Laŭ brazila tarifo. Aere. 

Italio: Carla de Lorenzi, Corso Cosenza 18/10,1-10134 Torino (konto 33868100). 7000; 6000; 
5500. 5000 liroj. 

Japanio: H.R. MacGill, 1563-2 Okuyama, Inasa-si, Sizuoka-ken, 431-23. 700; 650; 600; 550 
enoj. Aere. 

Jugoslavio: Terezija Kapista, Studentska 39/23, YU-11070 Novi Beograd. 12; 10, 8, 6 din. 

Kanado: Merle Haltrecht-Matte, 7083 rue Notre Dame, Orlĉans, Ontario, K1C 1J1. $K 6, 5, 
4,50, 4. Aere. 

Kubo: Kuba Esperanto-Asocio, apt. postal 2108, La Habana 2. 

Norvegio: NEL, Olaf Schous vei 5.N-0562 Oslo; 35; 32; 28; 25 Nkr. 

Pollando: Halina Ejsmont, ul. B. Bartoka 1 m 49, PL-92-547 Lodz; J. Parzyszek, ul. Piasta 
52/21, PL-15-044 Bialystok; Kastora Klubo, ul. Pulawska 3-11, PL-02-515 Warszawa. 
2000; 1800; 1600; 1400zlotoj pormomente. 

Rumanio: Vasile Albu, Str. Eroilor 9, R-2400 Sibiu. 25, 23, 21 kaj 20 leioj pormomente. 

Sovet-Unio: Sojuzpeĉatj ne plu funkcias. Kontaktu SEU aŭ via klubestro. Ni aktive serĉas 
movadajn perantojn kaj centre kaj respublike; ni jam kontaktis Moskvon, Kiev, Rostov- 
Don, Erevan, Tallinn kaj Kaunas. Verŝajne 7, 6, 5 kaj 4 rubloj. 

Svedio: Lisbet Andreasson, Sodra Rorum, pl. 455, S-242 94 Horby. 35, 32, 30 kaj 26 SKR 
Pĝk. 147429-5. 

Svislando: Esperanto-perantejo Bern. Tel.: 031-427156. La donita adreso ne funkcias, telefo- 
nu ilin! 6; 5,50; 5; 4,50 SFR. 

Usono: ELNA, P.O. Box 1129, El Cerrito, CA 94530, aŭ Bern Wheel Books, 834 Wenonah 
Ave, Oak Park, IL 60304. $5,50; 5,00; 4,50; 4,00. Aere. 

Venezuelo: J.E. Bachrich, Apdo 3833, Caracas 1010 A. Laŭ la brazila tarifo, petu la enlandan 
tarifon. Aere. _ 

Abonu nun: 

JAM UNIKA 
JUN-AMIKA 

ABONANTOJ DE JUNA AMIKO 


Lando 1987 1988 1989 1990 

Sovet-Unio . . . .1148 . 1468 1666 .1432 

Hungario . 837 . .951 . 873 . 830 

Jugoslavio . 10 . .102 . 297 . 181 

Bulgario . 240 . .221 . 252 . 226 

Germana DR ... 130 . .161 . 180 . 141 

Kubo . 5 ... 8 . . 8 . 100 

Brazilo . 17 . . 31 . .41 . „ 86 

ĉeĥoslovakio . 180 . .203 . 220 . . 70 

Francio . 7 . . 37 . .44 . . 64 

Svedio . .5 . . 43 . .32 . . 52 

Togolanoo rv /jr .0 ... 0 . . 0 . 51 

Usono .. .7 . . 28 . .36 . . 50 

Pollando . 5 . . 36 . .77 . . 70 

FR Germanio .... 30 .. 47 . .32 . . 49 

Britio . 18 . . 57 . .51 . . 49 

Italio . 14 . . 18 . .32 . . 40 

Belgio . 7 . . 15 . .16 . . 34 

Israelo . ? . . . ? . . 1 . . 34 

Tanzanio . 0 . . . 0 . .. 5 .. 23 

Hispanio . ? . . . ? . . 4 . . 18 

Benino . . .. 0 . . . 0 . . 0 . . 13 

Ebura Bordo . 0 . . . 0 . . 0 . . 11 

Aŭstralio . 5 ... 9 . . 8 . . 11 

Kanado . 5 ... 8 . . 5 . . 11 

Zairio . 0 . . . 0 . . 0 ... 8 

Aŭstrio . ? ... ? . . 9 . . . 8 

Madagaskaro . . .0 . . . 0 . . 0 . . .8 

Kamerunio . 0 . . . 0 . . 0 . . .6 

Norvegio . ? ... ? . . 4 . . .6 

Nederlando .... 17 .. 11 . .11 . . .5 

ĉinio . 0 . . . 0 . . 0 . . .5 

Venezuelo . ? . . . ? . . 2 . . .5 

Argentino v . 0 . . . 0 . . 0 . . .4 

Japanio . ? . . . ? . . 1 . . .4 

Koreio . ? ... ? . . 4 ... 4 

Senegalio . 0 . . . 0 . . 0 ... 4 

Mongolio . ? . . . ? . . ? ... 3 

Niĝerio . 0 . . . 0 . . 0 . . .3 

Ruando . 0 . . . 0 . . 0 . . .3 

Ugando . 0 . . . 0 . . 0 . . .3 

Svislando . 0 . . . 0 . . 1 . . .3 

Finnlando . 6 ... 7 . .10 . . .2 

Irano . 5 ... 5 .. 3 ... 2 

Landojsume . ? . . . ? . .33 . . 48 

Okcidente .6 . 138 . .311 .333 . 553 

Tutmonde . . . .2725 . 3561 4122 63800 

Jen kanto, kiun ni erare ellasis el la antaŭa numero, sed fakte ĝi plue taŭgas, 
eĉ pli. Intertempe la vintro iĝis pli kruela — ne nur meteologie — ankaŭ la 
ekonomia klimato krueligis! La ventoj de Ŝanĝo portas eĉ glacimontojn! 


Pensu pri tio, dum vi kantas... 


VINTRO KRUELA 

(Germana popolkanto) 


Traduko kaj 
muzika arango: 
Franz-Georg Rossler 

1. Vin-tro kru- e-la, aĥ, frostbar—bar'! 

Vi for-ŝir- an-to de 1' fo-li—ar', 


> 



vi finis la flor-a-don de la floroj. 


2. La buntaj f1oroj: jen nura pa1' , 
forflugis mute la najtingal'. 

Mankos al ni la kantoj, la koloroj! 


Akompanaĵo obstina 
(Piano au gitaro) 

sepfoje 


strofofino 

LA INK-BOTELO 

Sŭndor Petofi 


Aktoro migra, fama — Meĝeri — 
Samkiel la kimuloj, en seri’ 
Program-afiŝojn skribis kun rutin’, 
Kaj lin 
Pro Pag 5 

Ĵus trafis kvin-forinta pag\ 

Ja diris mi, ke kvin-forinta pag’. 
Neniel manku ĝi ĉe sama task’, 
Do inkon li aĉetis sen prokrast’. 
Kaj kian lokon trovis la botel’? 
ĈieP! 

Ĉi-pak’ 

De li ŝovita al la jak’! 

Ja diras mi, al dorsa poŝ’ de l’jak. 
Li vigle ĝojis pro la mon-akir’, 

Kaj kapreolis dum la hejmen-ir\ 
Tut-vane sonis la kunul-predik\ 
Amik’! 

Pro Pĝoj’ 

Facile sekvos tuj priplor’! 

Ja diras mi, ke sekvos tuj priplor\ 
La vorto vanis. Pro la vigla salt’ 
La ink’ elfluis, kaj la dorsa part’ 
Makula iĝis. Sekvis tuj malĝoj’, 
Oj,oj, 

Pro l , tag > 

Fatala por la sola jak\ 

Ja diras mi, por lia sola jak\ 

Kaj pro la ĝuste flava jak-kolor’ 
Imagu la efikon de Pdekor’! 

— Forĵetiĉu? — Sed unusolas ĝi — 

— Jen li — 

Kaj ĝin 

Li portis ĝis ĉifona fin\ 

Ja diris mi, ke ĝis ĉifona fin\ 



Elhungarigis: Miklds Feher, Miskolc 


Meĝeri: hungare Megyeri 
forinto: la hungara mon-unuo 

La insulo de la sorto 


Iam, en la pra-tempo, en iu ekzotika insulo ekzistis tri viroj. La unua estis 
dika kaj sincera. La dua estis mezdika kaj naiva. La tria estis ruza viro kaj tute 
maldika. Ili ĉiuj serĉadis energie rimedon transiri la maron. Sed vane. Finfine 
ili senesperiĝis kaj ne plu klopodis. De tiam sidante sub la sola arbego de la in- 
sulo ili fikse rigardadis la marondojn. Iun tagon, subite el la arbego ekaŭdiĝis 
jenaj vortoj: ”Miaj filoj, kial vi ne plu penadas? Ĉu vi ne scias, ke en la norda 

angulo de la insulo kusas remboato?” 

Ankoraŭ la arbo estis parolanta, ki- 
am la tri viroj ekkuris al la boato, sed la 
forta voĉo de la arbego haltigis ilin: 
”Mi ankoraŭ havas parolon, miaj filoj! 
Tiu boato, kvankam estas malgranda 
kaj sufiĉas por nur unu viro, sed vi po- 
vos saĝe, sincere kaj fratece solvi la 
problemon, por ke vi ĉiuj estu savitaj!” 

Miaj karaj amikoj, kion vi opinias? 
Ĉu ili pripensos kaj solvos la proble- 
mon? Jen, mi daŭrigas la rakonton... 

La unua viro diris: ”Unu el ni forveturu per ĝi kaj revenu kun aiia boatego 
aŭ velŝipo.” 

La dua estis naiva kaj diris: ”Estas bone.” 

La tria, la ruza viro, diris: ”Jes, sed kiu el ni?” 

La unua replikis: ”Mi kredas, ke tiu, kiu remos dum longa tempo sola, de- 
vas esti forta, kaj tial mi proponas min mem...” 

La naivulo: ”Estas bone.” 

La tria: ”Mi havas pli bonan ideon, kaj morgaŭ frumatene mi diros ĝin!” 

Sed noktomeze, la ruzulo murmuradis kun la naivulo: ”Mia amiko, la dik- 
ulo volas trompi nin. Li ne helpos nin. Li ne revenos. Pripensu, kvankam mi 
kaj vi estas du uloj, tamen pli malpeza ol tiu unu dikulo. Do, ni ambaŭ povas 
forveturi per la remboato, se li ne venus kun ni.” 

”Kion ni devas fari, do?” 

”Ni... ni mortigos tiun dikulon kaj poste ni estos savitaj!” 

La dua viro naive elbuŝigis: ”Estas bone.” 

Poste ili ekprenis ŝtonegojn kaj iris ĉe la dormanta dikulo. La dua viro ekle- 
vis la ŝtonegon kaj celis la kapon de la dikulo. Ankaŭ la tria viro samtempe fa- 
ris samc. Sed li ne batis la kapon de la dikulo, sed la kapon de la dua viro! Jes, 
la dua viro mortigis la unuan kaj la tria senvivigis la duan. 

Tiam Ia tria viro laŭte 
ridegis: ”Ha,ha,ho,ha! 

Nun restas nur mi, kaj mi 
povas forveturi 
ha,ha,ha!” 

Li kuris kaj kuris ĝis li 
atingis la remboaton. Sed, 
ho, ve, kion h vidis? En la 
boateto kuŝis grandega 
peza ŝtono, kvazaŭ ia du mortigaj ŝtonegoj unuiĝis kaj sidas nun en la boato. 
La viro tre malĝojis kaj klopodis elboatigi la ŝtonegon, sed ju pli li klopodis, 
des pli li senesperiĝis. Li eĉ ne povis moveti la ŝtonon. Nur la forta dikulo es- 
tus povinta movi ĝin — sed h jam kuŝas morta. 

Do, la tria viro laŭtvoĉe ploris, ploraĉis. Li ekkuris laŭ la insulo kaj kiel fre- 
nezulo kriaĉis. Ankoraŭ nun en tiu insulo estas aŭdebla ha kriego, kvazaŭ h di- 
ras: ”La sorto malhelpas al tiu, kiu malhelpas al ahaj homoj.” 


Miajjunaj arnikoj, ĉu ne estas tiel? Kiu estas via opiniopri la supra rakonto? 
Skribu al mi vian opinion sur almenaŭ dek linioj; eble vi povos plibeligi la ideon 
per via propra sperto aŭ rakonto. Ĉiuj skribantoj ricevos bonan memorajon kaj 
al bonaj respondintoj mi donacos premion! 


Trovu la sinonimojn 

(vortojn kun sama aŭ simila signifo) 

mortigis 

fi-Ierta 

klopodis 

maniero 

ŝtonego 

destino 

ruza 

deprimiĝis 

naiva 

malkutima 

pensadis 

grumbloĝemis 

sorto 

tristiĝis 

sperto 

respondis 

rimedo 

trompebla 

ekzotika 

okazaĵo 

senesperiĝis 

penis 

replikis 

meditis 

murmuris 

senvivigis 

malĝojiĝis 

roko 


Via amiko, M. Mirhaghian, 
P.O. Box 37185/3331 Qom, Irano. 


Trovu anagramojn 

(vortojn kun la 
sed miksitaj) 

samaj literoj, 

laguno 

sonlui 

aŭlet 

motive 

furelzone 

polviŝe 

tombareo 

prisilke 

sidregi 

vualino 

manodor 

ectrafe 

damlaki 

alĉirpos 

fetorviru 

bolpremo 

netrafume 

mempesta 

mezalpa 

kometzone 

Estis iuj malriĉaj geedzoj. 

Ili havis tri fllinojn. Iun tagon 
la patro estis okupita pri labo- 
ro, soifis kaj sendis sian plej 
maljunan filinon por la akvo. 

La knabino prenis la kruĉon 
kaj iris al la fonto. Ĉe la fonto 
estis iu alta arbo. Vidante la 
arbon ŝi ekpensis: 

”Se mi edziniĝos kaj nas- 
kos filon, mi nomos lin Kikos 
— Kikos venu, surgrimpu ĉi 
tiun arbon kaj falu malsupren, 
sur tiun ŝtonon kaj mortu... 

Ho, ve! Kara Kikos! Ho, ve!” 

Ne perdante tempon ŝi sidiĝis 
sub la arbon kaj komencis 
priploran kanton: 

Mi edziniĝis, filo naskiĝis 
kun ĉapo kokos kaj nomo Kikos! 

Grimpis li arbon, falis sur ŝtonon... 

Ve! Kikos kara! Ve! Filo nura.J 
La patrino atendis la filinon, atendis, vi- 
dis, ke ŝi ne revenis kaj sendis la pli junan fi- 
linon, dirante: ”Iru, rigardu, kial malfruiĝis 
via fratino?” 

La plej maljuna filino ekiris, kaj vidante x 
sian fratinon de fore, plilaŭtigis sian plor-vo- 
ĉon: ”Venu, venu malfeliĉa onklino, vidu, kio 
okazis kun via Kikos.” 

”Kiu Kikos?” 

”Se vi scius...:” 

Mi edziniĝis, filo naskiĝis 
kun ĉapo kokos kaj nomo Kikos! 

Grimpis li arbon, falis sur Ŝtonon... 

Ve! Kikos kara! Ve! Filo nura.J 

”Ve! Kara Kikos! Ve!” ekkriis la pii juna fratino, kaj ŝi sidiĝis apud ia plej 
juna fratino kaj komencis plorĝemi kune kun ŝi. 

La patrino atendis, vidis, ke ili ne revenis, kaj sendis la plej junan filinon di- 
rante: ”Filino, iru kaj rigardu, kio okazis al viaj fratinoj? Iii iris kaj ne revenis.” 

Do, la plej juna filino ekiris. Ŝi iris, kaj vidis, ke la du fratinoj ploradis, si- 
dante ĉe la fonto: ”Hej! Kial vi ploras?” ŝi demandis. 

La plej maljuna fratino respondis: ”Ĉu vi ne scias?.. ” 

Mi edziniĝisjilo naskiĝis 
kun ĉapo kokos kaj nomo Kikos! 

Grimpis li arbon, falis sur ŝtonon... 

Ve! Kikos kara! Ve! Filo nura.J 

”Ho, ve ai via onkiino! Kara Kikos! Ho, ve!” 

Ankaŭ tiu ĉi fratino batis sin sur la kapon kaj sidante apud la aliaj aligis si- 
an voĉon. La patrino atendis, atendis, vidis, ke la filinoj ne revenis, kaj do mem 
ekiris. Vidante sian patrinon de malproksime, la tri filinoj kune alvokis ŝin: 

”Venu, venu, malfeliĉa avino. Vidu, kio trafis la kapon de via nepo!” 

”Kiu nepo? Kia nepo, filinoj? Kio okazis?” La granda filino respondis: 

Mi edziniĝis, fiio naskiĝis 
kun ĉapo kokos kaj nomo Kikos! 

Grimpis li arbon, falis sur ŝtonon... 

Ve! Kikos kara! Ve! Rlo nura...! 

”Ho, ve! Blindiĝu la okuloj de via avino, kara Kikos!” 

Frapas al si la genuojn ankaŭ la patrino, sidiĝas apud la filinoj kaj komen- 
cas priplori ia perdon kune kun ili. La edzo vidas, ke ankaŭ la edzino postsek- 
vis ia filinojn kaj ne revenis. Li diris al si mem: ”Do, mi iru kaj rigardu, kio 
okazis — kial ili unu post la alia foriris, kaj restis ĉe la fonto. Li ekstaris kaj 
iris. Vidante ties kapon de malproksime, ia edzino kaj filinoj tuj aivokis iin: 
”Venu, malfeliĉa avo, rigardu, kio okazis kun via Kikos ... Ve, al via Kikos!” 

”Kiu Kikos? Kion vi diras?” miras la edzo. 

La plej maljuna filino diris: ”Se vi scius, kara paĉjo...:” 

Mi edziniĝis, filo naskiĝis 
kun ĉapo kokos kaj nomo Kikos! 

Grimpis li arbon, falis sur ŝtonon... 

Ve! Kikos kara! Ve! Filo nura. J 

”Ve, Kikos, kara!” batadis al si la genuojn kaj plorĝemis la patrino kaj fili- 
noj. La plej saĝa inter ili estas patro. Li diras: ”Kial vi, malsaĝulinoj, sidas ĉi 
tie kaj ploras? Kiom ajn vi ploregos, kiom ajn vi lamentos, Kikos ne reviviĝos 
plu. Ekstaru ni, iru hejmen, alvoku homojn, faru liturgian servon, disdonu la 

postmortan panon. Per plorado ni nenion atingos. Tio estas la leĝo de la mon- 
do. Kiel io venis, tiel ĝi foriros. 

Do, vi imagu, ke ilia tuta kvarpieda havaĵo estis bovo kaj la nura grenaĵo es- 
tis potego da faruno. Ili forbuĉis la bovon, el la faruno ili bakis panon, alvokis 
homojn kaj manĝigis ilin per la tiu postmorta manĝaĵo honore al Kikos kaj nur 
tiam retrankviliĝis. 

Tradukis: A. Horsepjan 
Redaktis: K. Azakeljan (kaj nia redakcio) 
llustris: K.H. Kabaskaljan. 


Tiuj okuloj, 

tiel klaraj, tiel brilantaj, 
belaj kiel juneco, 
bluaj kiel sonĝo, 
subtilaj kiel la unua kiso. 

Okuloj 

Tiuj okuloj, 

tiel penetremaj, tiel sinceraj, 
rapidaj kiel uragano, 
klaraj kiel lumo, 
kvietaj kiel trankvileco. 

Tiuj okuloj, 
tiel ĉarmaj, tiel gajaj, 
viglaj kiel turbo, 
grandpecaj kiel lagoj, 
helaj kiel idealo. 

Tiuj okuloj, 
puraj kiel amo, 
varmaj kiel patrina mano, 
tiuj okuloj estas kulpaj ke mi estas 
malĝoja, 

tiuj okuloj estas kulpaj ke mi amas. 

Veljkovic Dragana, 15-jara 
Leskovac, Jugoslavio. 


Interŝanĝo de lernantoj 

Cent jugoslaviai kaj hungaraj gelernantoj reciproke interŝanĝis vizitojn dum 
majo kaj junio 1990. Orgamzite ae Internacia Kultura Servo, autobuso kun 50 
gelernantoj de zagrebaj elementaj lerneioj ’Gustav Krklec’, ’Mladost’, ’Miros- 
lav Mrŝka’, ’Josip Kras’ kaj ’Veljko Vlahoviĉ’ el Velika Gorica kun gvidantoj 
Ankica Benĉek, Marija Jerkovic, Zdenka Svetliĉiĉ kaj kelkai studentinoj ler- 
nantaj Esperanton ĉe SEK, vizitis Hungarion kaj Aŭstrion. Dum la 12a gis la 
14a de majo ili gastis ĉe la elementa lernejo ’Nagy Laszlo’ en la hungara urbe- 
to Papa. La zagrebaj lernantoj tie prezentis kuituran progrcimeton, kune kun 
siajgastigantoj. _ . ; 

Reciproka vizito de la hungarai gastoj la 9an kaj lOan de junio prezentis la 
okazon viziti zagrebajn hejmoin. Bedaŭrinde, la gastoi restis en Zagrebo dum 
nur unu tago. S-ro Velimir Lukez helpis al ili konatiĝi kun la urbo. La gvidanto 
de la hungara grupo estis Jozefo Nemeth. Kun la grupo alvojaĝis ankaŭ la di- 
rektorino de la lernejo en Papa; tre favora por novaj Esperanto-kursoj en la 

sekvonta lernoiaro en Papa. x 

Spomenka Stimec. 

FAMILIOJ KUNE DENOVE 

La Renkontiĝoj de Esperantistaj Familioj (REF) okazis plejparte en Hun- 
gario ĉar ili estis fonditaj de la familio Csiszar el Hungario: REF fariĝis ren- 
kontiĝoj por familioj en kiuj la infanoj parolas Esperanton denaske. Komence 
ĉeestis 4-5 familioj kaj poste ĉiam pli. Intertempe kelkaj infanoj elkreskis kaj 
ne plu ĉeestas REF-ojn. Tamen kutime ĉiujare renkontiĝas novaj kaj malnovaj 
geamikoj por amuziĝi, lerni, interŝanĝi interesaĵojn pri fremdaj landoj. Ĉiam 
unu al la aliaj instruas novajn ludojn dum plenkreskuloj paroladas aŭ kunsi- 
das. La ĉi-jaran REF organizis du ĉeĥaj familioj en Tatroj, en Ĉeĥoslovakio, 
en la loko proksima de Spiska Nova Ves, Ni kunrestadis tie de la 26-a de julio 
ĝis la 4-a de aŭgusto, Mi vojaĝis tien kun mia tuta familio — gepatroj Ruza kaj 
Pajo, fratino Danka kaj kunvojaĝadis miaj geonkloj kun ilia filineto Tina. 

Mi estas plej feliĉa ĉe REF-oj kiam mi povas kunestadi kun mia malnova 
hungara amikino Nora. La ĉefa ero de nia programo estis ekskursoj. Tio estis 
bona por ni, grandaj infanoj, sed ne ĉiuj pensis tiel. Tute malgrandaj infanoj 
ne povis ekskursi kaj ili havis nenian programon. 

Nora kaj mi havis la okazon multe paroli sed ni ankoraŭ ne satparolis, eĉ se 
ni parolis dum tri noktoj, dum ĉiuj ekskursoj kaj tagmanĝoj. Tamen tio ne su- 
fiĉis por rakonti ĉion kion ni volis pri la monatoj, kiujn ni ne pasigis kune. 

Plejparte ni ekskursis perpiede al la montaro en ĉirkaŭajo ĉar ankaŭ la ka- 
banoj en kiuj ni loĝis kaj la tuta vilaĝeto estis en la montaro. La ekskursoj estis 
la plej interesaj kaj la plej malfacilaj, ĉar sur la lokoj, kie rokoj estis tro altaj 
estis altaj vertikalaj ŝtupetaroj, unuloke eĉ 90 metroj altaj. 

Maja Tiŝljar Jugoslavio 


NI NOTAS 

Ni dankas Tekla Szilassy, el fervojista 
fakgrupo en Szombathely, pro traduko de la 
kantoj el la muzikalo La muro de la muzik- 
grupo Pink Floyd. Ni ne povos aperigi la tu- 
ton, sed almenaŭ parton iam. 

Kuraĝigon ni donas al s-ro Thomas Woo- 
dall en Kingsbridge, Devon, Britio, pro pro- 
jekto de perkarta unu-lingva instrusistemo, 
ni esperas, ke vi trovos artiston kaj povos 
realigi la ideon. 

S-ro Vlada Hasala el Straznice, ĉeĥoslo- 
vakio informas pri afrank-stampilo memore 
al la centjara datreveno de la unua Esperan- 
ta-ĉeĥa lernolibro, kiun verkis F.V. Lorenz. 

Dankon al Kati, komencinto de la kores- 
ponda kurso de Eduko, pro la laŭdo al Juna 
amiko 


Sylvia Hamalainen el Tampere, Finnlan- 
do, skribis al s-ro Renato Corsetti el Romo, 
Italio kun peto pri infan-rimaĵoj uzeblaj por 
decidi, kiu komencu ludon. Foje ni jam ape- 
rigistiujn, ni invitas legantojn ensendi pliajn. 
Renato respondis al Sy!via per jena rimaĵo: 
unu-du, mia ŝu' f 
tri-kvar-kvin, serĉu min, 
ses-sep-ok, granda kok’, 
naŭ-dek, kapro diras mek-mek-mek. 

.Al Didi Weidmann ni dankas pro infor- 
moj pri naŭtaga internacia junulara tendaro 
okazigota en Zuriko, Svislando tuj post la 
47a IJK en Karlskoga, Svedio. Esperantistoj 
aktivas inter la organizantoj. Ni aperigos de- 
talojn en JA91/1. 

Ni dankas al Kornelia Nagy el Rumanio 
pro la informoj pri ilia tendaro kaj sport-lu- 
doj. 

Deziras korespondi 

Bulgario 

Doris Nikolava, ul. V. Ihchiev 34, et. 5, 
app. 15, Plovdiv. 17-jara, dez. kor. tutm. In- 
teresiĝas pri muziko, gitaro, sporto, politiko 
kaj vojaĝado. 

Ĉinio 

Wang Huai Yu, 9-hao, 17-li, 2-duan, Gui- 
lin-jie, Heping, 11CX)02 Shenyang. Fraŭlo, 
delegito de multaj kompanioj, kiu volas fon- 
di ĉinan restoracion aŭ kuracejon de ĉina 
medicino en fremdaj landoj — sendos kui- 
ristojn aŭ kuracistoj el ĉinio. Aĝo ne donita. 
Eburbordo 

60 lernantoj, ĉefe el la 5a kaj 6a klasoj, 
deziras korespondi kaj starigi ĝemeligajn 
aranĝojn. Ili jam produktis lernejan gazeton 
en Esperanto, foto de kelkaj el ili aperis en 
nia lasta numero. S-ro Gilles Wallez, B.P. 
1471 Abidjan 09. 


Japanio 

Maiko Tamamizu, Fukutomi-nisi 1-tyo- 
me-15-12, Okayama-si, 702. 16-jara komen- 
canto en lerneja klubo dez. kor. tutmonde. 
Norvegio 

Grupo de 12-13-jaraj geknaboj dez. 
kor. tutm. Eklernis en okt. 1990: Ingebjorg 
Rambjor, Flaktveitvn. 734, N-5091 Rakveit. 
Sovet-Unio 

Kolja Bogdanov, pf. 916/2, SU-252049 
Kiev. 15-jara, pri ĉ.t. Interesiĝas pri libroj, bi- 
ologio, filatelio kaj radio. 

Klaso de 14 ĝis 18-jaruloj dez. kor. tutm. 
pri muziko, astronomio, historio kaj ĉ.t. Nik- 
olajucenko Irene, 8-14-15 u. Krasnoperek- 
gosk, SU-334900 Krimeo. 

Nataŝa kaj Marina Vdoviĉenko, str. 11 
Prodolnaja 1-4-1, SU-327034 Nikolajev, Uk- 
rainio. 14- kaj 7-jara komencantinoj dez. kor. 
pri ĉ.t. ŝatas florojn, bestojn, ili kuracas kaj 
nutras senhejmajn katidojn. 


Jen demandoj pri la ok telefonoj sur la kovriloj. Laboru en paroj. Unu ri- 
gardu ia bildojn, la aiia starigu la demandojn kaj kontroiu ia respondojn! 


OK BELSONAJ TELEFONOJ 

Telefono 1: Kiu staras apud ĝi? Kiel ĝi aspektas? Kiun sonon ĝi faras? 
Telefono 2: Kiel ĝi aspektas? Kiun sonon ĝi faras? Kiu staras apud ĝi? Kiel li 
aspektas? Kial? 

Telefono 3: Kie ĝi troviĝas? Kiuforma estas la aŭskultilo? Kiu alvenas? Kiel? 
Kian sonon faras la telefono? 

Telefono 4: Kiu pasas la telefonon? Kion li portas? Kion li estis faranta? Kaj 
kion li antaŭ sekundo portis? Kial li faligas ĝin? Kio okazis al lia ĉapelo? 
Kiun sonon faras la telefono? 

Telefono 5: Kiu staras apud ĝi? Kiel li aspektas? Kiujn vestaĵojn li portas? 

Kia estas lia hararo? Kiun sonon faras la telefono? 

Telefono 6: Kiuj troviĝas apud la telefono? Kian sonon faras ĝi? Kial? 
Telefono 7: Kia estas la viro apud la telefono? Kion li faras? Kiu estas lia na- 
cieco? Kiuforma estas la aŭdilo de la telefono? Kiun sonon ĝi faras? Kie 
oni kutime aŭdas tiun sonon? 

Telefono 8: Kion faras la persono apud la telefono? Kiel li aspektas? Divenu, 
kiu li estas. Kiun sonon faras la telefono? 

